**Vedtekter for**

**Vangen**

**Barnehage SA**

pr. 20. april 2012**VEDTEKTER FOR**

**VANGEN BARNEHAGE SA**

**§1 Sammenslutningsform og foretaksnavn**

Sammenslutningen er et samvirkeforetak og dets foretaksnavn er Vangen barnehage SA. Medlemmene hefter ikke overfor kreditorene for foretakets forpliktelser.

**§2 Forretningssted**

Forretningskontoret er i Lørenskog kommune.

**§3 Virksomhet**

Foretaket skal på beste måte etablere, eie og drive Vangen barnehage SA for medlemmenes barn. Foretaket har som formål å fremme medlemmenes økonomiske interesser gjennom deres deltakelse i virksomheten som kjøpere av tjenester fra foretaket. Foretaket er et non-profit foretak hvor eventuell avkastning blir stående i virksomheten.

**§4 Andeler og andelsinnskudd**

Medlemmene har førsterett til å ha sine barn i foretakets barnehage, så sant dette ikke kommer i konflikt med barnehageloven. Én andel gir rett til én barnehageplass. Skal foresatte ha flere barn i barnehagen, må de tegne/kjøpe en andel pr. barn. I tilfeller hvor dette ikke virker hensiktsmessig eller rimelig, kan foretakets styre frafalle dette kravet.

Medlemmersom får seg tildelt barnehageplass er pliktig til å motta valg til foretakets styre, samt delta i dugnader og annet som det kan forventes av barnas foreldre eller foresatte.

Hvert medlem skal betale kr. 3.600,‑ for en andel. Andelen kan overdras til andre etter godkjennelse av styret, dersom andel er ledig etter at samordnet opptak i kommunen er fullført. Hvis et medlem har andel/plass i barnehagen som ikke benyttes, har han plikt til å overdra denne til andre interessenter. Styret fører til enhver tid liste over interesserte kjøpere, og bestemmer etter beste skjønn hvem som skal få kjøpe andel. Overdragelse mellom ektefeller eller samboere som har felles barn trenger ikke styrets godkjennelse. Imidlertid må det gis melding til styret innen 14 dager etter at overdragelsen har funnet sted.

Bedriftsplasser

Barnehagen kan leie ut plasser til bedrifter dersom plassen brukes til barn tilhørende bedriftens ansatte eller eiere. Bedriften skal ha rett , innflytelse og forpliktelser tilsvarende medlemmene. Av hensyn til barnehagedriften skal foreldrene til det barn som benytter plassen, representere bedriften overfor barnehagen. En leiet plass gir rett til plassering av ett barn. Styret skal for leiet plass ha tilsvarende opplysninger for barnet som er tiltenkt plass, som for barn i andelsplass. Er barnet funksjonshemmet eller av annen grunn trenger ekstra tilsyn/pleie, bekostes utgiftene av bedriften.Barnehagen forutsetter at barn i bedriftleiet plass skal disponere plassen fram til 15. august.

Et leieforhold avsluttes når barnet slutter i barnehagen. Bedriften disponerer plass så lenge vilkårene oppfylles. Bedriftens kapital tilskudd skal til enhver tid utgjøre månedsbetaling for de plasser som leies. For en leiet plass beregnes et depositum tilsvarende en andels pålydende. Depositumet betales tilbake når leieavtalen opphører. Leieforholdet bekreftes i egen leieavtale mellom barnehagen og bedriften.

Andelsinnskudd skal ikke forrentes og medlemmene skal ikke betale medlemskontingent. Ved utmelding har medlemmet krav på å få tilbakebetalt sitt andelsinnskudd.

Dersom et medlem eller den som representerer andelen ikke overholder sine betalingsforpliktelser ifølge barnehagens vedtekter, kan styret vedta at andelen skal gå tilbake til foretaket uten at andelens kapital betales ut til vedkommende eier. Dette fritar ikke eieren for innbetaling av utestående beløp.

**§5 Anvendelse av årsoverskudd**

Beslutning om anvendelse av årsoverskuddet treffes av årsmøtet etter forslag fra styret. Årsoverskudd skal godskrives foretakets egenkapital.

**§6 Styre og daglig leder**

Foretaket skal ledes av et styre bestående av en (1) leder, seks (6) styremedlemmer og to (2) varamedlemmer. Årsmøtet i foretaket velger leder for ett år av gangen. Videre velges fire (4) styremedlemmer for to år av gangen og to (2) varamedlemmer for ett år. De øvrige to (2) styremedlemmer velges av og blant de ansatte for to år av gangen. Lederen og ett styremedlem har signaturen for foretaket. Styret kan meddele daglig leder prokura. Barnehagens daglige leder har møte‑, tale‑, og forslagsrett i styret. Daglig leder har ikke stemmerett med mindre vedkommende er valgt medlem.

Foretaket skal ha en daglig leder. Styret tilsetter daglig leder.

**§7 Ordinært årsmøte**

Årsmøtet er foretaketsøverste myndighet. Ordinært årsmøte skal holdes innen utgangen av mars måned, og blir innkalt med minst 14 dagers varsel til de som er registrert som medlemmer pr. 15. februar. Ved innkallingen skal det legges ved saksliste. Styret kan innkalle til ekstraordinært årsmøte dersom det skulle være behov for det. Innkalling til ekstraordinært årsmøte skjer etter regler for ordinært årsmøte. Dersom minst 1/4 av medlemmene krever det, skal styret innkalle til ekstraordinært årsmøte.

Årsmøtet skal behandle:

1. godkjenning av årsberetning og årsregnskap, herunder disponering av årsoverskudd.

2. foreta de valg som er nevnt i § 4 samt velge revisorer for foretaket.

3. andre saker som etter loven eller vedtektene hører inn under årsmøtet.

Årsmøtet ledes av lederen av styret. Alle vedtak som gjelder endring i § 1 til og med §9 i foretakets vedtekter må ha 2/3 flertall, og disse 2/3 må representere minst halvparten av andelene. Dersom årsmøtet i henhold til ovenstående ikke er vedtaksberettiget, avholdes nytt årsmøte etter 3 uker og saken kan da avgjøres med 2/3 flertall blant de frammøtte. De andre sakene blir avgjort med simpelt flertall. Hver andel gir en stemme. På årsmøtet blir det ført referat som undertegnes av tre representanter for medlemmene.

**§8 Styrets oppgaver**

Styret skal drive barnehagen på beste måte, i samsvar med fastsatte vedtekter og årsmøtets vedtak. Styret velger forretningsfører. Styrets leder kaller inn til møter. Ved behandling av personalsaker, lønn og vesentlige endringer i barnehagens driftsvilkår kaller lederen inn et arbeidsutvalg bestående av lederen og de foreldrevalgte styremedlemmene. I slike saker er arbeidsutvalget å betrakte som et fullverdig og beslutningsdyktig styre. Styret kan konsultere daglig leder før en avgjørelse fattes. Styret skal føre møteprotokoll. Styret forholder seg til satser for makspris på foreldrebetaling, fastsatt av departementet. Styret fastsetter til enhver tid de gjeldende satser for matpenger som skal betales for å ha barn i barnehagen. Dersom den månedlige foreldrebetalingen ikke blir betalt i rett tid, eller banken krever mulig lån som er tatt opp i forbindelse med andelen innfridd grunnet mislighold, kan styret omsette andelen og/eller bestemme at medlemmet skal miste sin rett til barnehageplass øyeblikkelig.

**§9 Revisjon**

Revisjon skal gjennomføres i henhold til god revisjonsskikk.

**§10 Fordeling av nettoformuen ved oppløsning av foretaket**

Dersom foretaketskal oppløses, krever dette 3/4 flertall blant de frammøtte på årsmøtet. Disse må representere minst halvparten av medlemmene. Dersom årsmøtet i henhold til ovenstående ikke er vedtaksberettiget, avholdes nytt årsmøte etter 3 uker, og oppløsning kan skje med 3/4 flertall blant de som er tilstede.

Dersom foretaket blir oppløst, skal andelene betales tilbake så langt det er midler til dette etter at foretaket har dekket sine forpliktelser. Eventuelle midler ut over dette skal overføres til den kommunale barnehagenemda i Lørenskog og nyttes til barnehageformål i kommunen.

**VEDTEKTER SOM REGULERER**

**DEN DAGLIGE DRIFT AV**

**VANGEN BARNEHAGE SA**

**1. Vangen barnehage SA**

1.1 Vangen barnehage eies og drives av samvirkeforetaketVangen barnehage SA.

1.2 Barnehagen er godkjent av barnehagenemda i Lørenskog kommune.

1.3 Netto lekeareal er 271 kv.m.

**2. Barnehagen drivesi samsvar med:**

a) Lov om barnehager og de av departementets til enhver tid fastsatte forskrifter og retningslinjer.

b) Vedtak i Vangen barnehage SA.

e) Årsplan for barnehagen.

**3. Barnehagens styre:**

3.1 Barnehagens styresammensetning er regulert i Vedtektene for Vangen barnehage SA.

3.2 Styret skal fordele arbeidsoppgaver slik at det er utpekt økonomi‑, dugnad-, forsikring og arrangement-ansvarlige blant styremedlemmene. Økonomiansvarlig skal være styrerepresentanter fra de foreldrevalgte medlemmene. Daglig leder kan drøfte personalsaker direkte med styrets leder.

* 1. Daglig leder har møte‑, tale‑, og forslagsrett i styret. Daglig leder har ikke stemmerett med mindre vedkommende er valgt medlem.
  2. Styret har taushetsplikt.
  3. Styret praktiserer sitt arbeid i henhold til Lov om samvirkeforetak.

**4. Styrets oppgaver:**

4.1 Styret skal:

a) Se til at barnehagen blir drevet innenfor rammen av barnehageloven, barnehagens vedtekter og budsjett.

b) Godkjenne virksomhetsplan for barnehagen.

c) Utarbeide forslag til budsjett som skal godkjennes på årsmøtet.

d) Utarbeide instruks for daglig leder og personalet i barnehagen.

e) Behandle saker som er av viktighet for barnehagens virksomhet.

**5. Opptak**

5.1 Vangen barnehage inngår i den samordnende opptaksprosessen i Lørenskog kommune.

Opptakskrets for Vangen barnehage er Lørenskog kommune, hvis det ikke er nok aktuelle søkere i området kan barnehagen ta inn barn fra andre kommuner. Barn av ansatte som bor i andre kommuner har fortrinnsrett ved opptak (se prioritering nedenunder).

Opptak skjer etter innstilling fra styrets leder og daglig leder som godkjennes av barnehagesjefen.

Barnehagen tar opp det antall barn som barnehageloven tilsier og barnehagen er godkjent for.

Ved opptak skal det tas hensyn til barnegruppens sammensetning. Følgende legges til grunn:

- Innenfor hver aldersgruppe bør det tas hensyn til kjønn der forskjellen overstiger

en fordeling på 30 / 70 %.

* 1. Ved opptak av barn skal følgende prioritering følges:

1. Barn med nedsatt funksjonsevne, jf. Barnehagelovens §13 første ledd.

Dokumentasjon i form av en sakkyndig vurdering fra lege, psykolog

eller pedagogisk psykologisk tjeneste om at barnet har nedsatt funksjonsevne

skal vedlegges.

Barn det er fattet vedtak om etter lov om barnevernstjenester § 4 – 12 og 4 – 4

annet til fjerde ledd. Jf barnehagelovens §13 annet ledd. Kopi av vedtaket må vedlegges.

1. Søsken av barn hvis foreldrenes andel har lengst ansiennitet i barnehagen.

Opptaksåret går fra 1. mars.

Ved ansiennitetsberegning skal de år et barn har permisjon telle som ”B-år”. Det vil si at ansiennitet opparbeides, men dersom det er konkurranse mellom to barn med samme ansiennitet og det ene barnet har vært i permisjon, går det andre barnet foran.

Ved lik ansiennitet blir det trekt lodd.

3. Barn av fast ansatt personal\*

4. Barn av tidligere medlemmer, dersom medlemmet ikke har misligholdt sine plikter overfor barnehagen og andelslaget. Samlet ansiennitet avgjør prioritering mellom tidligere medlemmers barn.

Ved lik ansiennitet blir det trekt lodd.

5. Øvrig interesserte som har søkt om plass via Lørenskog kommunes samordnende

opptak. Søkere som har prioritert oss enten på første eller andre plass prioriteres,

Hvis de øvrige kriteriene tilsier det.

6. De resterende plassene tildeles etter trekning. Det trekkes blant alle barn som har søkt Vangen barnehage og som er i aktuell aldersgruppe.

Ved ledige plasser skjer ny tildeling kontinuerlig ved at vi kontakter kommunen og får oversikt over de aktuelle søkerne til vår barnehage. Her gjelder også opptakskriteriene.

\*I den grad det er avgjørende for å ansette eller beholde pedagogisk leder eller daglig leder, kan styret fravike opptakskriteriene av hensyn til barnehagens drift.

*Definisjon: Med avgjørende mener vi at man skal ha problemer med å oppnå*

* *En pedagogisk leder pr. avd.*
* *Erstatning for pedagogisk leder/ daglig leder (som evt. vil slutte om han/hun ikke får plass til sitt barn). Før man fastslår at det kan bli vanskelig å få erstatter, skal man ha testet ut markedet med én skikkelig utlysning av stillingen. Om man ikke får kvalifiserte søkere til stillingen, kan man da søke styret om unntak fra de ordinære opptakskriteriene.*
  1. Barn som skal opptas i barnehagen skal fortrinnsvis ha fylt 1 år den dato barnet starter i barnehagen. Ved opptak skal daglig leder og styrets leder anvende denne bestemmelsen til barnehagens beste

**6. Oppsigelse**

6.1 Oppsigelsesfrist: 3 måneder.

Oppsigelsestiden løper fra den 1. i hver måned.

6.2 Dersom et barn skal slutte etter 1. juni, må det betale t.o.m. 15. august.

**7. Åpningstider**

7.1 5 dager i uken kl. 07.00 ‑ 17.00. De ansatte har arbeidstid til 17.00, men skal rydde, lukke og låse etter at siste barn har gått. Foreldrene må derfor være i barnehagen senest kl. 16.45.

7.2 Onsdag før Skjærtorsdag er barnehagen åpen til kl. 12.00. Julaften og nyttårsaften holdes stengt.

* 1. Barnehagen er stengt uke 29 og 30 (sommerlukking).
  2. Styret kan vedta redusert åpningstid i feriene.

**8. Ferie**

8.1 Alle barn må ta 4 ukers ferie i løpet av året, selv om barnehagen holdes åpen mesteparten av året. Tre av ukene skal tas i perioden 1. juni – 15. august, hvorav minimum 2 uker sammenhengende i forbindelse med sommerlukking.

8.2 Foreldrene skal innen 1. april gi melding om når barna skal ha sommerferie. På bakgrunn av denne informasjonen utarbeider daglig leder ferielista for personalet og plan for sommerdrift av barnehagen.

**9. Betaling**

9.1 Foreldrebetaling følger departementets retningslinjer for makspris.

Den til enhver tid gjeldende betalingssats fremgår av oppslag i barnehagen.

9.2 Ved fravær må foreldrebetalingen betales. Det regnes for fravær dersom barnet ikke møter i rett tid etter ferien. Uregelmessig betaling kan forårsake at barnet mister plassen, ref. § 6 i første del av vedtektene.

9.3 Foreldrebetalingen betales forskuddsvis og forfaller til betaling den 1. i hver måned.

Det betales for 11 måneder i året, og juli er den betalingsfrie måneden.

9.4 Dugnad skal utføres med 15t. pr. familie uavhengig av antall andeler for plass større enn 50%. For 50% plass eller mindre utføres 10 dugnadstimer. Dugnad kunngjøres ved oppslag og føres i egen bok pr avdeling. Ved manglende utført dugnad belastes resterende antall timer for den til enhver tid gjeldende sats og eventuell regning sendes i slutten av barnehageåret, eller trekkes fra andelen der barnet har sluttet.   
Det tillates ikke at foreldrene leier inn arbeidskraft til dugnadene uten styrets tillatelse. Det er alltid foreldrene som har ansvar for evt. nøkler og koder til barnehagen og at dette ikke blir utgitt til uvedkommende.

9.5 Styremedlemmer skal ha utført 8 timer dugnad fra starten av barnehageåret og fram til de ble valgt inn i styret. Styremedlemmer er fritatt for dugnad i den perioden de sitter i styret og ut barnehageåret når de fratrer styrevervet.

**10. Mat**

10.1 Det serveres to måltider i barnehagen pr. dag. Til frokost har barna med seg matpakke.

10.2 Kaker, slikkerier etc. må ikke medtas.

**11. Helsemessige forhold**

11.1 Hvis et barn er sykt, eller har fravær av andre grunner, må det gis beskjed til barnehagen. Uregelmessig frammøte uten grunn kan medføre at barnet mister plassen.

11.2 Syke barn må holdes hjemme p.g.a. smittefaren.

11.2.1 Hvis barnet har dårlig allmenntilstand, og ikke kan være ute og delta i aktiviteter på lik linje med de andre barna, må det holdes hjemme.

* + 1. Om barnet er varmt/har feber om morgenen, skal det være hjemme. I tillegg skal barnet ha en feberfri dag hjemme før det kommer tilbake til barnehagen
    2. Om barnet har hatt oppkast eller diaré, skal han/hun være hjemme neste dag.
    3. Om barnet får øyekatarr med puss i øyet, kan han/hun komme tilbake til barnehagen dagen etter at behandling er satt i gang.
    4. Medisiner skal så langt det er mulig unngås i barnehagen. Henstill til lege om foreskriving av medisiner som kan tas morgen og kveld. Er dette ikke mulig, er barnehagen likevel behjelpelig med medisinering.

11.3 Den som er på vakt har myndighet til å avgjøre om et barn av helsemessige årsaker ikke kan være i barnehagen.

**12. Ansvar**

12.1 Barnehagens styre er pålagt å tegne ulykkesforsikring for barna og yrkeskadeforsikring for personalet.

12.2 Personalet har ansvar for barna den tiden de er i barnehagen.

12.3 Foreldrene er selv ansvarlige ved bringing og henting av barna. Den som følger barnet til barnehagen må ikke forlate barnet før det har vært i kontakt med personalet. Ved henting av barnet må den som henter ikke forlate barnehagen før det har vært i kontakt med personalet.

12.4 Beskjeder til personalet, gitt gjennom barnet, skal være skriftlige.

12.5 Medbrakte eiendeler har personalet ikke ansvar for.

12.6 De ansatte i barnehagen må ikke ta barna med som passasjerer i egen bil eller offentlig transportmiddel uten foreldrenes skriftlige samtykke.

**13. Daglig leder**

13.1 Barnehagens daglig leder leder barnehagens daglige drift og utarbeider forslag til årsplan for barnehagen.

13.2 Daglig leder ansettes av styret i Vangen barnehage SA.

* 1. Daglig leder sin nærmeste overordnede er barnehagens styre.

**14. Mislighold**

14.1 Ved mislighold av vedtektene vil medlemmet miste sin rett til plass i barnehagen og kan sies opp med øyeblikkelig virkning.

Dersom foreldre/foresatte som har barn i barnehagen bryter eller unnlater å følge barnehagens vedtekter, kan styret beslutte at det aktuelle barn mister sin plass i barnehagen.

Styret kan i slike tilfeller kreve innløsning av andelen med øyeblikkelig virkning.